พอดีมีอะไรกับแฟนตอนประมาณวันที่20ตค ไม่ใส่ถุงยาง แต่หลั่งนอก แล้วผ่านไป1อาทิตซื้อที่ตรวจมา ขึ้นขีดเดียว หลักจากนั้นเมนต้องมาวันที่10พย แต่เมนไม่มา แล้วเป็นตกขาวแทน จากนั้นก็รอไป ครบ20วันหลักมีไรกันเลยตรวจอีก ก็ขึ้นขีดเดียว จากนั้นก็รอไปสักอาทิต เริ่มเจ็บนม มีตุ่มขึ้นที่จุกนมด้วย เป็นตุ่มสีเดียวกับหัวนมเลยค่ะ เหมือนคล้ายๆหัวสิว รู้สึกนมจะตึงๆ แต่ไม่เคยมีอาการคลื่นไส้ อาเจียน อยากอ้วกอะไรนะคะ หลักจากนั้นสัก1อาทิตหลังเมนขาด ก็ไปซื้อที่ตรวจมา ก็ขึ้นขีดเดียว จนตอนนี้เกือบจะ2อาทิตแล้วที่เมนยังไม่มา แถมยังเจ็บท้องน้อยเหมือนเมนมาแต่ก็ไม่ใช่ จะท้องไหมค่ะ? ปกติเป็นคนเมนมาไม่ตรงอยู่แล้วค่ะ ตอนนี้เครียดๆด้วย
สวัสดีค่ะ หากได้ตรวจหาการตัังครรภ์หลังจากมีเพศสัมพันธ์ไปแล้ว 20 วัน แล้วพบขึ้นเพียง 1 ขีด และได้ตรวจซ้ำอีกครั้งหลังจากผ่านไปอีก 1 สัปดาห์ ก็ยังคงพบขึ้นเพียง 1 ขีด ก็แสดงว่าไม่ได้เกิดการตั้งครรภ์ขึ้นค่ะ ดังนั้น การที่ประจำเดือนยังไม่มา จึงอาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้นสำหรับอาการเจ็บเต้านม อาจเกิดจากการเปลี่ยนแปลงของฮอร์โมนหรือเกิดจากมีความเครียดก็ได้ ส่วนตุ่มที่ขึ้นที่หัวนม คือต่อมไขมันที่หัวนม (Montgomery gland) ที่ทำหน้าที่ผลิตสารหล่อลื่นให้หัวนม ซึ่งอาจเกิดการอุดตันหรือขยายตัวได้ ไม่ได้ผิดปกติอะไร ส่วนอาการปวดท้องน้อย อาจเป็นอาการก่อนการมีประจำเดือนมา หรือเกิดจากความเครียดก็ได้ หรือหากมีอาการอื่นๆ ร่วม ก็อาจเกิดจากสาเหตุอื่นๆ ได้มากมาย เช่น มดลูกอักเสบ กระเพาะปัสสาวะอักเสบ ลำไส้อักเสบ เป็นต้นแนะนำควรรอประจำเดือนไปอีกซักระยะก่อนค่ะ หากประจำเดือนไม่มานานเกิน 3 เดือน จึงควรไปพบแพทย์เพื่อตรวจหาสาเหตุอื่นๆ ค่ะ